**Ciocoiul**

*Vasile Alecsandri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Frunză verde baraboi,

Mă-ntâlnii cu un ciocoi:

„Bună cale, măi române”

„Mulţumim, ciocoi de câine”

„Măi mojice, tu eşti beat”

„Latră, ciocoi gulerat,

Că eu astăzi n-am mâncat”

„Măi mojice, mojic rău,

Las’ că mi te-oi drege eu

Când a veni birul greu”.

„Alelei! pui de ciocoi!

De te-aş prinde la zăvoi,

Să-ţi dau măciuci, să te moi,

De piele să te despoi.

Ca să-mbrac cu pielea ta

Pistoalele şi flinta,

Vântul să nu le pălească,

Ploi să nu le ruginească,

Ochiul să nu le zărească”.